เรื่องร้องเรียน (กีดขวาง,การเดินทาง,ความปลอดภัย,ถนน,จราจร) วันที่ 2022-11-04 22:28:03 — แขวงคลองเตย เขตคลองเตย กรุงเทพมหานคร
เรื่อง การเดินทางด้วยรถยนต์ออกจากสวนเบญจกิติไป ถ.พระราม 3 ค่อนข้างยากลำบากมาก

1.  ที่มาของปัญหา 

	1.1 การเดินทางด้วยรถยนต์ออกจากสวนเบญจกิติไป ถ.พระราม 3 
		เส้นทางที่ดีที่สุด คือ กลับรถที่จุดกลับรถ (U-turn) ที่อยู่บริเวณทางออกสวนเบญจฯ (ดูข้อ 2.1)

2.  ปัญหา

	2.1 เมื่อนำรถออกจากสวนเบญจฯ แล้ว ต้องปฏิบัติดังนี้
		2.1.1 ขับจากเลนซ้ายสุดไปเลนขวาสุด (ถนนบริเวณนี้มีทั้งหมด 4 เลน)
		2.1.2 ระยะทางจากทางออกสวนเบญจฯ ไปจุดกลับรถ (ต่อไปนี้ขอเรียกจุดกลับรถนี้ว่า "จุดกลับรถ A") ซึ่งมีระยะทางสั้นๆ เพียงแค่ประมาณ 130 ม. เท่านั้น 
	2.2 จากข้อ 2.1 ผลกระทบที่ตามมา คือ
		2.2.1 ถ้ากลับรถที่จุดกลับรถ A ได้ จะส่งผลกระทบดังนี้
			2.2.1.1 ทำให้กีดขวางทางรถทางตรง
			2.2.1.2 อาจเสี่ยงเกิดอุบัติเหตุได้ (เมื่อเกิดอุบัติเหตุแล้วก็จะทำให้การจราจรติดขัดมากขึ้นอีกหลายเท่า)
		2.2.2 ถ้ากลับรถที่จุดกลับรถ A ไม่ได้ (ตามข้อ 2.1) จะมีทางเลือก 3 วิธี ดังนี้
			2.2.2.1 ขับผ่านสี่แยกอโศก แล้วหาจุดกลับรถ
			2.2.2.2 เลี้ยวขวาเข้า ถ.สุขุมวิท แล้วหาจุดกลับรถ
			2.2.2.3 เลี้ยวซ้ายเข้า ถ.สุขุมวิท แล้วหาจุดกลับรถ 
			ผลกระทบที่เกิดขึ้นตามมา คือ
				- เป็นการเพิ่มจำนวนรถบน ถ.รัชดาฯ และ ถ.สุขุมวิท ที่ปกติก็มีจำนวนรถสะสมมากอยู่แล้ว
				- เกิดผลกระทบเหมือนกับในข้อ 2.2.1 (แค่เปลี่ยนสถานที่)

3.  แนวทางแก้ปัญหา

	3.1 เพียงแค่เปิดทางออกของสวนเบญจฯ ด้านที่ติดกับ การยาสูบฯ และ/หรือ ศ.ประชุมฯ สิริกิติ์ ให้รถออกจากสวนเบญจฯ ทางด้านนี้ 
		เนื่องจาก
			3.1.1 ถนนภายในสวนเบญจฯ และไฟฟ้าส่องสว่างถนน จากที่จอดรถในสวนเบญฯ ไปการยาสูบฯ และ/หรือ ศ.ประชุมฯ มีอยู่เดิมแล้ว (แต่ปัจจุบันปิดกั้น ห้ามผ่าน)
			3.1.2 รปภ. เฝ้าทางออก และ รปภ. ตามถนนในสวนเบญจฯ ก็มีอยู่เดิมแล้ว 	
	3.2 จากข้อ 3.1 ถ้าเปิดทางออกด้านนี้ได้ก็สามารถนำรถออกผ่านทางพื้นที่ การยาสูบฯ และ/หรือ ศ.ประชุมฯ ได้ ซึ่งทางออกของ การยาสูบฯ และ/หรือ ศ.ประชุมฯ มี 2 ทางออก ดังนี้
		3.2.1 ทางออกด้าน ถ.รัชดาฯ
			ซึ่งการนำรถออกทางด้านนี้ ไปสู่จุดกลับรถ A จะมีระยะทางประมาณ 1 กม. ซึ่งเป็นระยะทางที่เพียงพอให้เปลี่ยนเลนจากซ้ายสุดไปเลนขวาสุดเพื่อกลับรถที่จุดกลับรถ A
			หลังจากกลับรถที่จุดกลับรถ A แล้ว ก็จะมาเจอการจราจรติดขัดบริเวณแยกพระราม 4 และ แยก ณ ระนอง ซึ่งปัญหาการจราจรติดขัดบริเวณนี้เกิดจาก
				3.2.1.1 ปัญหาการก่อสร้างสะพานข้ามแยก ทำให้เกิดคอขวด จาก 4 เลนจนเหลือ 1 เลน
				3.2.1.2 ไฟแดงที่ยาวนานกว่าไฟเขียว ประมาณ 4-5 เท่า
				3.2.1.3 การจอดรถกีดขวางทางจราจร (ตามข้อ 3.2.1.1) บริเวณตลาดคลองเตย ด้าน ถ.รัชดาฯ
				3.2.1.4 คนเข็นรถเข็นของจากรถที่จอดอยู่เลนขวาสุด (ตามข้อ 3.2.1.1) เข็นตัดขวางถนนจากเลนขวาสุดมาเลนซ้ายสุด บริเวณตลาดคลองเตย ด้าน ถ.รัชดาฯ
		3.2.2 ทางออกด้าน ถ.พระราม 4
			ปัจจุบันทางออกด้านนี้ต้องผ่านพื้นที่การยาสูบฯ และ/หรือ ศ.ประชุมฯ ซึ่งประตูทางด้านนี้จะปิดเวลา 18.00 น. ยกเว้นวันที่ ศ.ประชุมฯ มีงานใหญ่ จะปิดเวลา 20.00 น. ซึ่งถ้าทางออกนี้ปิดได้ตามเวลาปิดของสวนเบญจฯ ได้ก็จะดี
			

4.  ผลประโยชน์ที่คาดว่าน่าจะได้รับ 

	4.1 แก้ไขปัญหาได้ (ตามข้อ 2)
	4.2 เป็นการเพิ่มโอกาสให้ ศ.ประชุมฯ ได้ผู้มาใช้บริการในพื้นที่ ศ.ประชุมฯ
		4.2.1 แวะดูงานที่จัดที่ ศ.ประชุมฯ ณ ขณะนั้น
		4.2.2 แวะใช้บริการที่ศูนย์อาหารฯ
		4.2.3 แวะจอดรถในที่จอดรถ ซึ่งหากเข้าเงื่อนไข ทาง ศ.ประชุมฯ ก็จะได้ค่าธรรมเนียมจอดรถ
		4.2.4 แวะใช้บริการสถานีชาร์จรถไฟฟ้า EV (กรณีรถยนต์ไฟฟ้า)
		4.2.5 แวะใช้บริการอื่นๆ
	4.3 ได้ใช้ทรัพยากรอย่างคุ้มค่าภาษี (ตามข้อ 3.1.1 และ 3.1.2)
	4.4 ทางออกตามข้อ 3.2.2 จะช่วยลดปัญหาการจราจรติดขัดบริเวณ แยกพระราม 4  เนื่องจากไม่ต้องใช้เส้นทางตามข้อ 3.2.1
	4.5 ทำให้รถที่ต้องการไปสวนเบญจฯ สามารถเข้าได้ทางทางเข้า ถ.พระราม 4 (ตามข้อ 3.2.2) ซึ่งน่าจะลดปริมาณลดสะสมบริเวณแยกพระราม 4 (ที่มีการก่อสร้างและการจราจรติดขัด) และแยกอโศก (ที่มีการจราจรติดขัด) ได้	

จะเห็นได้ว่า ทาง กทม. ไม่น่าจะต้องใช้งบประมาณเลย 
น่าจะเพียงแค่ประสานขอความร่วมมือกับ ศ.ประชุมฯ สิริกิติ์ กับ การยาสูบฯ
หากไม่ใช่ ก็ขออภัยมา ณ ที่นี้ด้วย

จึงเรียนมาเพื่อโปรดแก้ไขปัญหานี้

ขอบคุณครับ